text: Балчишки телеграф.» Актуални » Първи март е вече традиционен празник на самодейците
  Първи март е вече традиционен празник на самодейците
  Искам да цитирам поздравите на самодейци от ръководството на НЧ "Н.В.Ракитин 1890" от с. Трудовец, поместени в Интернет: "Само един самодеец може да идва на репетиции в студени зали, след дълъг ден, при грижите, които всеки човек има. И трудът му да е посветен на едно чувство – чувството на удовлетворение, че други хора ще изпитат нещо хубаво, когато гледат резултата от труда. Не е възможно човек с такава душа да е злопаметен и студен. За самодейността се иска сърце!"
  Много хора в страната участват активно в любителското художествено творчество. Тази дейност обединява хора с различни професии, възраст, пол и националност, защото те са водени от любовтта към традиционното българско наследство, фолклор и съвременно изкуство.Забелязва се растящ интерес към фолклора и това е важна тенденция за запазването на непреходните български традиции и култура, а също и национална идентичност.
  Музиката в народните танци направо омагьосва – тя отразява мощната енергетика и харизматична натура на поколения българи. Обединява всички танцуващи и едновременно дава подкрепа на всеки отделен човек.
  Българският начин на пеене е също своеобразен и изисква голямо майсторство. И народните танци, и народната певческа култура, имат нужда от специалисти и от специално място за обучение. Затова има различни хорови колективи, народни театри и клубове. Всичко това е не само за възрастни, но и за деца и е много важно за връзката между поколенията.
  В НЧ "Просвета – 1900" с. Соколово например има три момичета, които активно участват в двата народни състава. Те бързо се учат от възрастните участници и са напълно отдадени на самодейността – вече са органична част от колективите.
  Обикновено самодейците се срещат в специални клубове или читалища. Искам да подчертая всеизвестното, че народните читалища са една типична българска обществена институция. Те изпълняват учебно-просветителски функции и са центрове на самодейността. Първите читалища се появяват през 1856 година в Свищов, Шумен и Лом. По времето на българското Възраждане работят вече над 130 читалища.Към януари 2016 г., броят на регистрираните читалища в България е 3614.В Община Балчик има 10 народни читалища:
  НЧ "Паисий Хилендарски 1870", гр.Балчик. Секретар – Пламен Банчев, председател Станка Ганчева
  Театрален състав с над 130-годишна история. Режисьор – Юри Статков.
  Смесен хор "Черноморски звуци", създаден 1914 г. Диригент – д-р Валентина Георгиева.
  Детска хорова школа "Черноморски звуци". Диригент – д-р Валентина Георгиева.
  Състав за популярни песни. Създаден 1991 г. Диригент – маестро Райко Тонев.
  ТФ "Данс", създадена преди 35 години. Хореограф – Евгения Кирилова.
  Литературен клуб "Йордан Кръчмаров". Ръководител – Росица Шалтева.
  Детска музикална школа с над 50-годишна история.
  Група за естрадно пеене, създана преди 5 години.
  НЧ "Васил Левски 1959"гр. Балчик. Секретар – Елица Стайкова, председател Даниела Димитрова
  Хор "Добружанки", създаден през 1959 г. Ръководител –Магдалена Христова
  Фолклорен танцов ансамбъл "Балик", създаден през 1959 г. Ръководител – Галина Гавраилова.
  Музикална школа (гайда, кавал). Ръководител – Стойчо Стойчев.
  НЧ "Просвета 1900", с. Соколово. Секретар – Кина Липованска, председател Галина Неделчева. -Народен хор "Добружански гласове" за автентични и обработени песни (от 1955 г.). Ръководител – народната певица Стаматка Кирилова (от 1981 г.).
  Смесен народен хор "Добружански гласове" .
  Танцов състав "Стари добружанци". Ръководител – Асенка Кулева (от 2012 г.) Пресъздава традиции от 60 години.
  Група за народни обичаи, с ръководител Кина Липованска. Групата съществува от 60 години.
  Трио "Преселки"
  НЧ "Бачо Киро 1939", с. Кранево. Секретар – Надя Димитрова, председател Илия Караджов.
  Група за стари градски песни.
  НЧ "Велко Ангелов 1940", с. Дропла. Секретар Георги Й.Петров, председател Николайчо Г. Маринов
  Група па за народни обичаи за възрастни и деца.
  Група за народни песни и автентичен фолклор.
  Група за хумористични народни песни.
  НЧ "Просвета 1897 г., с. Гурково. Секретар – Албена Войчева, председател Николай Ф.Колев. — Театрален състав (1937 г.)
  Група за народни и автентични песни.
  Детска фолклорна група "Коледари", изградена през 2005 г.
  НЧ "Христо Смирненски 1941", с. Сенокос. Секретар – Живка Канева, председател Николина Николова.
  Група за народни песни.
  Група за народни обичаи.
  Група за обработен и автентичен фолклор.
  НЧ "Просвета 1901", с. Оброчище. Секретар – Иванка Върбанова, председател Хриска Павлова.
  Танцов ансамбъл "Добруджанско веселие" основан през 2002 г.
  Театрална група "Георги Парцалев", основана през 2005 г.
  Хор за народни песни "Текенски напеви", основан през 2002 г.
  Женски хор "Оброчище", основан през 2004 г.
  НЧ "Йордан Йовков 1941", с. Змеево. Секретар – Веселина Йовчева, председател Добринка Симеонова.
  Група за народни песни и обичаи.
  НЧ "Стефан Караджа" с. Стражица, секретар Димитричка Ганчева, председател Тодор Енев.
  Битова група. Ръководител Стефка Великова
  На първи март самодейците от с. Соколово се събраха, за да празнуват заедно двата празника: традиционния Ден на Баба Марта и по-новия празник – Ден на самодееца.
  Поздрави, мартенички и много танцуване. Сигурна съм, че съставите и в другите читалища на Общината са били заедно, за да отбележат този специален ден.